ไข้ป่า มาลาเรีย โรคนี้มียุงก้นปล่องบางชนิดเป็นพาหะนำโรค ใช่หรือไม่
ใช่ ไข้ป่า มาลาเรีย เป็นโรคที่เกิดจากเชื้อมาลาเรีย ผู้ป่วยมักมีอาการหนาวสั่น ดังนั้น จึงเรียกกันว่า ไข้จับสั่น แต่ผู้ป่วยมาลาเรียอาจไม่มีอาการหนาวสั่นก็ได้ 

นอกจากไข้แล้วผู้ป่วยมาลาเรียอาจีอาการอย่างอื่น เช่น ปวดศีรษะ ไม่รู้สึกตัว หมดสติ หรือ ท้องเดิน ฯลฯ มาลาเรียเป็นโรคที่พบได้บ่อยในชนบทในประเทศไทยโดยเฉพาะในเขตป่าเขา ฉะนั้น ผู้ที่อยู่ในที่ดังกล่าว หรือไปที่นั้น ถ้าเป็นไข้ จึงควรนึกถึงโรคนี้เสมอ ในปี พศ 2520 มีผู้ป่วยด้วยโรคมาลาเรียกว่า สามแสนคน และเสียชีวิตไม่ต่ำกว่าห้าพันคน เป็นสาเหตุตายอันดับ 7 โรคนี้เป็นโรคที่รักษาได้ ผู้ป่วยมาลาเรียที่ได้รับการวินิจฉัยและการรักษาถูกต้องทันท่วงที ก็มักจะหาย น้อยรายที่ต้องเสียชีวิต 

โรคนี้มียุงก้นปล่องบางชนิดเป็นพาหะนำโรค สาเหตุ มาลาเรียเกิดจากเชื้อมาลาเรีย ภาษาวิทยาศาสตร์เรียกว่า พลาสโมเดียม ซึ่งเป็นสัตว์เซลล์เดียว ตัวเล็กมาก ดูด้วยตาเปล่าไม่เห็น ต้องดูด้วยกล้องจุลทรรศน์ เชื้อมาลาเรียอาศัยอยู่ในเม็ดเลือดแดง ตัวอ่อนจะเจริญเติบโต แบ่งตัว เมื่อแก่เต็มที่จะแบ่งเป็นตัวเล็กๆ 10-20 ตัว เม็ดเลือดแดงจะแตก เชื้อตัวเล็กๆ จะออกมาแต่ละตัวก็ไชเข้าเม็ดเลือดแดงใหม่ และเจริญเติบโตไปเช่นเดียวกับที่กล่าวแล้ว การเจริญพันธุ์แบบนี้จะวนเวียนไปเรื่อย จำนวนเชื้อเพิ่มขึ้น อาการผู้ป่วยจะหนักลง จนเสียชีวิต 

ถ้าผู้ป่วยได้รับยาฆ่าเชื้อมาลาเรีย เชื้อเหล่านี้จะตายหมดสิ้นไป ผู้ป่วยบางรายร่างกายมีความต้านทานเกิดขึ้น ก็สามารถทำลายเชื้อให้หมดไปได้เช่นกัน ระยะของเชื้อดังกล่าวนี้เป็นระยะที่เรียกว่า ระยะไร้เพศ เป็นระยะที่ทำให้มีอาการ ไข้จับสั่น ระยะไร้เพศ เชื้อบางตัวจะเจริญไปเป็นเชื้อตัวผู้และตัวเมีย เชื้อมีเพศไม่ทำให้ผู้ป่วยมีอาการใดๆ เลย เชื้อนี้อยู่ในเม็ดเลือดแดงซึ่งลอยไปในกระแสเลือดจนกว่ายุงก้นปล่องมากัดคน ก็จะได้เชื้อมาลาเรียตัวผู้ตัวเมียเข้าไป เชื้อตัวผู้ผสมพันธุ์กับเชื้อตัวเมีย และเจริญแบ่งตัวเป็นระยะติดต่อซึ่งกินเวลาประมาณ 10 วัน ถ้ายุงตัวนี้ไปกัดคนอื่นก็จะปล่อยเชื้อมาลาเรียเข้าคนนั้น เชื้อจะไปเจริญแบ่งตัวในตับแล้วจึงออกเข้าเม็ดเลือดแดง เจริญเติบโตต่อไป
12.อายุรศาสตร์ (อายุรศาสตร์) - Internal Medicine